Xeometría. A materia e os materiais

- Xeometría. A materia e os materiais
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Elementos básicos de xeometría
    - 2.1.1 Posicións relativas de dúas rectas no plano
    - 2.1.2 Semirrectas e segmentos
  - 2.2 Ángulos
    - 2.2.1 Medida de ángulos
    - 2.2.2 Operacións con ángulos
    - 2.2.3 Clases de ángulos
    - 2.2.4 Relacións entre ángulos
  - 2.3 A materia e as súas propiedades
    - 2.3.1 Magnitudes e unidades
    - 2.3.2 Lonxitude
    - 2.3.3 Superficie
    - 2.3.4 Masa
    - 2.3.5 Temperatura
    - 2.3.6 Tempo
    - 2.3.7 Volume
    - Conversor de unidades
    - 2.3.8 Densidade
    - 2.3.9 Estados da materia
    - 2.3.10 Efectos da calor sobre as substancias
    - 2.3.11 Clasificación da materia: substancias puras e mesturas
    - 2.3.12 Os materiais.
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.3.7 Volume

É a cantidade de espazo que ocupa un corpo. En sólidos regulares, como un prisma, calcúlase o volume multiplicando a lonxitude das súas tres dimensións (longo, largo e alto). A unidade é o resultado de multiplicar as tres lonxitudes. Como cada unha delas se expresa en metros (m), no sistema internacional o volume medirase en metros cúbicos (m3). O valor dos múltiplos e submúltiplos do volume vai de mil en mil.

Múltiplos e submúltiplos do metro cúbico
Quilómetro cúbico (km3) | km3 = 1 000 000 000 m3
Hectómetro cúbico (hm3) | 1 hm3 =1 000 000 m3
Decámetro cúbico (dam3) | 1 dam3 = 1000 m3
1m3 = 0, 001 dam3= 0, 000001 hm3 = 0, 000000001 km3

Decímetro cúbico (dm3) | 1 dm3=0, 001 m3
Centímetro cúbico (cm3) | 1 cm3 =0, 000 001 m3
Milímetro cúbico (mm3) | 1 mm3 = 0, 000 000 001 m3
1m3 = 1000 dm3 = 1 000 000 cm3 = 1000 000 000 mm3

Malia ser o metro cúbico a unidade de volume, é probable que estea máis familiarizado co litro (l ou L), unha unidade relacionada coa capacidade, que indica o volume de líquido nun recipiente.

Unidades e símbolos | Equivalencia en litros |  | Unidades e símbolos | Equivalencia en litros
Quilolitro kL | 1000L | Decilitro dL | 0, 1L
Hectolitro hL | 100L | Centílitro cL | 0, 01L
Decalitro daL | 10L | Mililitro mL | 0, 001L
Litro L | 1L |  |

Relación entre medidas de volume e de capacidade
1 m3= 1 kL= 1 000 L 1 dm3 = 1 L 1 cm3 = 1 m L = 0, 001 L

  Se os sólidos son de formas irregular, calcúlase o volume mergullándoos nun líquido e mídese o volume do líquido que desprazan. O volume dos líquidos mídese empregando recipientes graduados, como a probeta. |

### Actividades propostas

Calcule o volume dun depósito de auga de medidas 10 m x 15 m x 5 m. Transforme o volume obtido en dm3 e cm3?

  Solución | O volume calcúlase multiplicando as tres lonxitudes do depósito. V = 10 m. 15 m. 5 m = 750 m3 Para pasarmos a dm3 e a cm3 cómpre multiplicarmos por 1.000 e 1.000.000 respectivamente. Así 750 m3 equivalen a 750.000 dm3 e a 750.000.000 cm3

S20. Cal será o volume dunha rocha, se temos un volume inicial nunha probeta de 5 mL e ao mergullarmos a rocha o volume na probeta pasa a 7 mL?

S21. Un cuarto mide 4 m de longo, 3 m de largo e 2, 5 m de alto. Calcule o volume de aire que hai dentro do cuarto.

### Retroalimentación

S20.

- O volume da rocha será a diferenza entre o volume da probeta coa rocha mergullada e o volume da probeta sen a rocha; é dicir V= 7 ml – 5 ml = 2 ml
- O volume da rocha será de 2 ml.

S21.

- Para calcularmos o volume de aire temos que multiplicar o longo, largo e alto do cuarto;
- V= 4m x 3 m x 2, 5 m = 30 m3
- O volume de aire do cuarto é de 30 m3

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »