Xeometría. A materia e os materiais

- Xeometría. A materia e os materiais
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Elementos básicos de xeometría
    - 2.1.1 Posicións relativas de dúas rectas no plano
    - 2.1.2 Semirrectas e segmentos
  - 2.2 Ángulos
    - 2.2.1 Medida de ángulos
    - 2.2.2 Operacións con ángulos
    - 2.2.3 Clases de ángulos
    - 2.2.4 Relacións entre ángulos
  - 2.3 A materia e as súas propiedades
    - 2.3.1 Magnitudes e unidades
    - 2.3.2 Lonxitude
    - 2.3.3 Superficie
    - 2.3.4 Masa
    - 2.3.5 Temperatura
    - 2.3.6 Tempo
    - 2.3.7 Volume
    - Conversor de unidades
    - 2.3.8 Densidade
    - 2.3.9 Estados da materia
    - 2.3.10 Efectos da calor sobre as substancias
    - 2.3.11 Clasificación da materia: substancias puras e mesturas
    - 2.3.12 Os materiais.
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.2.1 Medida de ángulos

A unidade fundamental de medida de ángulos é o grao sexaxesimal (1º), que é o ángulo que obtemos ao dividir un ángulo recto en 90 partes iguais. Xa que logo, o ángulo recto mide 90º.

Para efectuarmos medicións angulares máis exactas cómpre utilizarmos outras unidades menores que o grao. Se dividimos o grao sexaxesimal en 60 partes iguais, obtemos o minuto sexaxesimal (1’). É dicir:

1º = 60’ e 1’ = 1/60º

De igual modo, se dividimos o minuto sexaxesimal en 60 partes iguais, obtemos o segundo sexaxesimal (1’’). É dicir:

1’ = 60’’ e 1’’ = 1/60’

As fraccións de segundo exprésanse en forma decimal como décimas, centésimas, milésimas...de segundo. Por exemplo, dicir que a medida dun ángulo é de 9, 72’’, significa que é de 9’’ e 72 centésimas de segundo.

A medida dun ángulo pódese expresar en forma complexa (utilizando varias unidades) ou incomplexa (utilizando unha soa unidade). Por exemplo:

20º 35’ 42’’ = 74 142’’

Para medir ángulos úsase un semicírculo graduado dividido en 180º : o transportador.

Equivalencias entre unidades de medida de ángulos | Transportador

Para medir ou trazar ángulos co transportador hai que proceder como se indica nas seguintes ilustracións.

O transportador é un instrumento con moi pouca precisión xa que soamente nos proporciona a medida dun ángulo en graos. Para medir ángulos con maior precisión utilízanse o goniómetro, o teodolito e o teodolito electrónico.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »