Xeometría. A materia e os materiais

- Xeometría. A materia e os materiais
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Elementos básicos de xeometría
    - 2.1.1 Posicións relativas de dúas rectas no plano
    - 2.1.2 Semirrectas e segmentos
  - 2.2 Ángulos
    - 2.2.1 Medida de ángulos
    - 2.2.2 Operacións con ángulos
    - 2.2.3 Clases de ángulos
    - 2.2.4 Relacións entre ángulos
  - 2.3 A materia e as súas propiedades
    - 2.3.1 Magnitudes e unidades
    - 2.3.2 Lonxitude
    - 2.3.3 Superficie
    - 2.3.4 Masa
    - 2.3.5 Temperatura
    - 2.3.6 Tempo
    - 2.3.7 Volume
    - Conversor de unidades
    - 2.3.8 Densidade
    - 2.3.9 Estados da materia
    - 2.3.10 Efectos da calor sobre as substancias
    - 2.3.11 Clasificación da materia: substancias puras e mesturas
    - 2.3.12 Os materiais.
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.1 Elementos básicos de xeometría

A natureza inventou as formas xeométricas moito antes de que o ser humano lles puxera nome. Así, en vexetais e minerais é frecuente atopar liñas rectas, polígonos, círculos, esferas, espirais, cubos, pirámides, etc.

De igual xeito é posible observar formas xeométricas de todo tipo nos obxectos deseñados e construídos polo ser humano.

A xeometría naceu como consecuencia da necesidade de representar obxectos graficamente, empregar figuras en procesos construtivos e resolver problemas de medida: lonxitudes, áreas, volumes, etc. O punto, a recta e o plano son tres elementos básicos da xeometría (tanto as rectas como os planos considéranse ilimitados).

  Puntos. Para os representar utilízanse dous pequenos trazos que se cortan ou un pequeno círculo e noméanse con letras maiúsculas: A, B, C...Os puntos non teñen dimensión, non se poden medir. |
  Rectas. Represéntanse mediante liñas e noméanse con letras minúsculas: r, s, t...Unha recta está formada por infinitos puntos que seguen unha mesma dirección. |
  Planos. Represéntanse por medio de paralelogramos, tal como se indica na figura, e simbolízanse por letras gregas: α, β, γ... |

  Á dereita vemos un fragmento do tratado Os elementos, do matemático grego Euclides (s. IV aC), unha extensa obra de trece libros, varios deles dedicados á xeometría plana e tridimensional, nos que se compilaban os coñecementos matemáticos da época. A súa xenialidade consistiu en transformar as regras empíricas da xeometría herdadas dos exipcios e doutros pobos, nunha ciencia dedutiva a partir duns principios básicos chamados postulados con validez universal. Os elementos foron a fonte principal de razoamento xeométrico, teoremas e métodos ata o século XIX. |

### Actividades propostas.

S1. Indique obxectos ou partes de obxectos do contorno que se poidan representar:

  Mediante puntos |
  Mediante rectas |
  Mediante planos |

S2. Sinale algúns puntos, rectas e planos no moble da figura.

### Retroalimentación

S1.

Mediante puntos | As esquinas dun obxecto, o punto onde pendura un cadro, unha lámpada, etc
Mediante rectas | As arestas dun obxecto, dun edificio ou dun cuarto, os bordos dunha porta, dunha ventá, dunha mesa, dun folio, etc
Mediante planos | A superficie das paredes ou do chan dun cuarto, a superficie dunha mesa, o cristal dunha ventá, etc

S2.

- Puntos: as esquinas do moble e dos caixóns, os buratos dos parafusos que suxeitan os tiradores, etc
- Rectas: as arestas dos taboleiros que forman o moble, dos caixóns, etc
- Planos: as superficies dos taboleiros que forman o moble, do taboleiro do fondo, etc.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »