Xeometría. A materia e os materiais

- Xeometría. A materia e os materiais
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Elementos básicos de xeometría
    - 2.1.1 Posicións relativas de dúas rectas no plano
    - 2.1.2 Semirrectas e segmentos
  - 2.2 Ángulos
    - 2.2.1 Medida de ángulos
    - 2.2.2 Operacións con ángulos
    - 2.2.3 Clases de ángulos
    - 2.2.4 Relacións entre ángulos
  - 2.3 A materia e as súas propiedades
    - 2.3.1 Magnitudes e unidades
    - 2.3.2 Lonxitude
    - 2.3.3 Superficie
    - 2.3.4 Masa
    - 2.3.5 Temperatura
    - 2.3.6 Tempo
    - 2.3.7 Volume
    - Conversor de unidades
    - 2.3.8 Densidade
    - 2.3.9 Estados da materia
    - 2.3.10 Efectos da calor sobre as substancias
    - 2.3.11 Clasificación da materia: substancias puras e mesturas
    - 2.3.12 Os materiais.
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.3.10 Efectos da calor sobre as substancias

Ao quentar un corpo, por regra xeral aumenta a súa temperatura e como consecuencia produce dous efectos, a variación de temperatura, a dilatación e a contracción.

### Dilatación e contracción

É unha consecuencia da variación de temperatura. Todos os corpos, en calquera estado, ao aumentar a temperatura dilatan, é dicir, aumentan o seu tamaño; e á inversa, cando esta diminúe, contraen. Isto ocorre porque cando quece unha substancia, as partículas que a forman vibran con máis intensidade e necesitan máis espazo para se moveren.

Este fenómeno é a base dos termómetros de mercurio, e ten moita importancia ao deseñar obras de enxeñaría como pontes, vías de ferro, tendidos eléctricos, edificios, etc.

### Cambios de estado

Cando os sólidos quecen, dilatan. Se seguimos a quentalos chegará un momento en que as súas partículas xa non poidan manter as súas posición e cambiarán a estado líquido; se segue aumentando a temperatura, as partículas móvense a maior velocidade e afástanse unhas das outras, co que se chega ao estado gasoso. O proceso invértese se arrefriamos.

Na natureza, a auga aparece en forma de xeo nos iceberg, en estado líquido nos mares, nos ríos e nos lagos, e como vapor de auga na atmosfera. Mentres se verifica o cambio de estado a temperatura mantense constante.

- Fusión e solidificación. Nos sólidos, as partículas vibran continuamente. Ao lles dar calor a temperatura sobe e vibran con máis intensidade. Ao chegaren á temperatura de fusión empezan a separarse unhas das outras, e rompe a ordenación que formaba o sólido, co que se converte nun líquido. O proceso inverso coñécese como solidificación.

Sólido | Líquido

- Vaporización e condensación. Nos líquidos, as partículas vibran e desprázanse, pero aínda están moi próximas unhas das outras. Ao aumentar a temperatura móvense máis á presa; ao se alcanzar a temperatura de vaporización ou ebulición as partículas sepáranse de todo e cambian ao estado gasoso. O proceso inverso coñécese como condensación.

Líquido | Gas

- Sublimación. Indica o cambio de estado sólido a gas e de gas a sólido. Para distinguir ambos os procesos, é frecuente chamarlle sublimación inversa ao paso de gas a sólido.

Sólido | Gas

### Actividades resoltas

O seguinte esquema representa os cambios de estado. Relacione as seguintes palabras que aparecen na táboa coas letras do esquema:

Cambios de estado | Letra |
Solidificación | A
Fusión | B
Sublimación | F
Condensación | D
Vaporización ou ebulición | C
Sublimación inversa | E

Por que antes dun concerto se afinan as cordas dos instrumentos?

Solución | Antes dun concerto afínanse as cordas dos instrumentos debido a que a calor da sala tensa as cordas de aceiro dos instrumentos e a madeira; o aceiro dilata máis que a madeira, e as cordas desafínanse.

S26. No anterior esquema, os pasos represéntanse con frechas vermellas e azuis. Cales remiten a cambios producidos por quecemento e cales por arrefriamento?

### Retroalimentación

S26.

As frechas vermellas representan cambios por quecemento, entanto que as azuis por arrefriamento

S27. Indique os cambios de estado que se producen nos seguintes fenómenos:

A roupa seca, ao sol | Espazos (1): JXUwMDBlJXUwMDM3JXUwMDExJXUwMDFmJXUwMDFkJXUwMDFiJXUwMDEzJXUwMDFiJXUwMDAyJXUw MDBhJXUwMDlhJXUwMDlk
Cando a lava arrefría, pasa a rocha sólida | Espazos (2): JXUwMDBiJXUwMDNjJXUwMDAzJXUwMDA1JXUwMDBkJXUwMDBkJXUwMDBmJXUwMDBmJXUwMDBhJXUw MDAyJXUwMDAyJXUwMDBhJXUwMDlhJXUwMDlk
Un vaso con auga que sacamos do frigorífico, ao cabo dun rato está mollado por fóra | Espazos (3): JXUwMDFiJXUwMDJjJXUwMDAxJXUwMDBhJXUwMDAxJXUwMDBiJXUwMDFkJXUwMDEyJXUwMDAyJXUw MDBhJXUwMDlhJXUwMDlk
Ao abrir un frasco de perfume apréciase o aroma en todo o cuarto | Espazos (4): JXUwMDBlJXUwMDM3JXUwMDExJXUwMDFmJXUwMDFkJXUwMDFiJXUwMDEzJXUwMDFiJXUwMDAyJXUw MDBhJXUwMDlhJXUwMDlk
O vapor de auga das nubes que produce as choivas | Espazos (5): JXUwMDFiJXUwMDJjJXUwMDAxJXUwMDBhJXUwMDAxJXUwMDBiJXUwMDFkJXUwMDEyJXUwMDAyJXUw MDBhJXUwMDlhJXUwMDlk
O desxeo das montañas | Espazos (6): JXUwMDFlJXUwMDMzJXUwMDA2JXUwMDFhJXUwMDlhJXUwMDlk
Un espello que se empapa ao botarlle o alento | Espazos (7): JXUwMDFiJXUwMDJjJXUwMDAxJXUwMDBhJXUwMDAxJXUwMDBiJXUwMDFkJXUwMDEyJXUwMDAyJXUw MDBhJXUwMDlhJXUwMDlk

Habilitar JavaScript

A roupa seca, ao sol | Vaporización
Cando a lava arrefría, pasa a rocha sólida | Solidificación
Un vaso con auga que sacamos do frigorífico, ao cabo dun rato está mollado por fóra | Condensación
Ao abrir un frasco de perfume apréciase o aroma en todo o cuarto | Vaporización
O vapor de auga das nubes que produce as choivas | Condensación
O desxeo das montañas | Fusión
Un espello que se empapa ao botarlle o alento | Condensación

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »