Xeometría. A materia e os materiais

- Xeometría. A materia e os materiais
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Elementos básicos de xeometría
    - 2.1.1 Posicións relativas de dúas rectas no plano
    - 2.1.2 Semirrectas e segmentos
  - 2.2 Ángulos
    - 2.2.1 Medida de ángulos
    - 2.2.2 Operacións con ángulos
    - 2.2.3 Clases de ángulos
    - 2.2.4 Relacións entre ángulos
  - 2.3 A materia e as súas propiedades
    - 2.3.1 Magnitudes e unidades
    - 2.3.2 Lonxitude
    - 2.3.3 Superficie
    - 2.3.4 Masa
    - 2.3.5 Temperatura
    - 2.3.6 Tempo
    - 2.3.7 Volume
    - Conversor de unidades
    - 2.3.8 Densidade
    - 2.3.9 Estados da materia
    - 2.3.10 Efectos da calor sobre as substancias
    - 2.3.11 Clasificación da materia: substancias puras e mesturas
    - 2.3.12 Os materiais.
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.3.9 Estados da materia

Se observamos arredor de nós, atopamos que a materia pode estar en tres estados: sólido, líquido e gas. En cada un destes estados a materia posúe propiedades diferentes.

Para explicar os estados da materia e as súas propiedades, os científicos supoñen que a materia está formada por partículas moi pequenas que se atopan en continuo movemento, e a isto responden os cadros explicativos de cada un dos estados que pode ver deseguido.

### Sólidos

Ademais das rochas, a maioría dos obxectos que utilizamos habitualmente son sólidos. As súas propiedades principais son:

- Forma fixa: só se deforman se exercemos forza sobre eles.
- Volume fixo, aínda que poden aumentar algo coa calor e diminuír se os arrefriamos.

  Estado sólido
  Estas partículas están ordenadas, moi próximas entre si e fortemente unidas. Son capaces de vibrar un pouco, pero non de se desprazar. Como consecuencia, teñen unha forma fixa e son practicamente incomprensibles, ou sexa, que manteñen fixo o seu volume |

### Líquidos

Cómpre mantelos en recipientes debido a estas características:

- Non teñen forma fixa: adáptanse á forma do recipiente que os contén.

- Teñen volume fixo, aínda que, como os sólidos, aumentan un pouco ao quentalos e diminúen ao arrefrialos.

- Son fluídos, é dicir, deslízanse ou escorren se non están contidos nun recipiente.

Estado líquido
A distancia entre as partículas é maior que nos sólidos. As partículas teñen maior liberdade e móvense continuamente, pois as unións entre elas non son tan fortes. Un exemplo que simula o estado líquido é o dunhas bólas dentro dunha bolsa; aínda que as bólas se manteñan en contacto, teñen mobilidade e esvaran unhas sobre outras acomodándose á forma da bolsa, e malia que a forma do recipiente poida variar, o espazo que ocupen ha ser sempre o mesmo; xa que logo, o volume é constante pero non a súa forma. |

Gases

A maioría dos gases non se poden ver; por iso este estado pasou inadvertido durante séculos. As súas principais características son:

- Non teñen forma fixa: adáptanse á forma do recipiente que os contén.

- Non teñen volume fixo: expándense e ocupan todo o espazo libre do recipiente que os contén.

- Son fluídos, como os líquidos.

  Estado gasoso
  As partículas atópanse moi separadas, móvense libremente en todas as direccións ata chocaren con outras partículas ou coas paredes do recipiente que as contén (como cando chocan dúas bólas de billar). Como hai espazos libres entre as partículas, os gases poden comprimirse doadamente para ocupar menos espazo. Ademais, como as partículas se moven independentemente unhas das outras, os gases flúen e expándense, é dicir, ocupan todo o espazo que poden, repartíndose nel de xeito uniforme |

Como conclusión,tanto nos líquidos como nos sólidos e nos gases as partículas están en constante movemento. Nos sólidos pódense mover (oscilan) moi pouco en torno a unha posición fixa; nos líquidos pódense mover con máis liberdade por todo o líquido, e nos gases móvense libremente.

### Actividades resoltas

No seguinte cadro indícanse as propiedades dos gases, os sólidos e os líquidos.

  | Sólidos | Líquidos | Gases
  Volume | Fixo | Fixo | Variable
  Forma | Teñen forma propia | Non teñen forma propia | Non teñen forma propia

S24. Indique se son certas as seguintes afirmacións:

Afirmación | V / F
Os líquidos teñen forma definida | Espazos (1): JXUwMDFl
As partículas dos gases non se moven | Espazos (2): JXUwMDFl
Os gases non ocupan espazo | Espazos (3): JXUwMDFl
As partículas dos líquidos gozan de grande mobilidade | Espazos (4): JXUwMDBl
Os líquidos e os gases móvense con dificultade polo interior das tubaxes | Espazos (5): JXUwMDFl

Habilitar JavaScript

Afirmación | V / F
Os líquidos teñen forma definida | F
As partículas dos gases non se moven | F
Os gases non ocupan espazo | F
As partículas dos líquidos gozan de grande mobilidade | V
Os líquidos e os gases móvense con dificultade polo interior das tubaxes | F

S25. Nunha habitación pechada, co aire en repouso, o fume dun cigarro acaba ocupando toda a habitación. Explique este feito.

### Retroalimentación

S25.

As partículas que forman o fume, ao estaren en estado gasoso, móvense independentemente unhas das outras, e expándense, é dicir, ocupan todo o espazo que poden, repartíndose na habitación de xeito uniforme.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »