Xeometría. A materia e os materiais

- Xeometría. A materia e os materiais
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Elementos básicos de xeometría
    - 2.1.1 Posicións relativas de dúas rectas no plano
    - 2.1.2 Semirrectas e segmentos
  - 2.2 Ángulos
    - 2.2.1 Medida de ángulos
    - 2.2.2 Operacións con ángulos
    - 2.2.3 Clases de ángulos
    - 2.2.4 Relacións entre ángulos
  - 2.3 A materia e as súas propiedades
    - 2.3.1 Magnitudes e unidades
    - 2.3.2 Lonxitude
    - 2.3.3 Superficie
    - 2.3.4 Masa
    - 2.3.5 Temperatura
    - 2.3.6 Tempo
    - 2.3.7 Volume
    - Conversor de unidades
    - 2.3.8 Densidade
    - 2.3.9 Estados da materia
    - 2.3.10 Efectos da calor sobre as substancias
    - 2.3.11 Clasificación da materia: substancias puras e mesturas
    - 2.3.12 Os materiais.
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.3.12 Os materiais.

Arredor de nós podemos observar unha gran cantidade de produtos creados polo ser humano para satisfacer as súas necesidades ou para mellorar a súa calidade de vida.
Na súa fabricación utilízase unha grande variedade de materias primas e materiais que lle outorgan a cada produto unhas características singulares.

### Materias primas, materiais e produtos

- M aterias primas: son as substancias que se extraen directamente da natureza. Xa que logo, existen varios tipos de materias primas dependendo da súa procedencia:
  - Materias primas animais: la, seda, peles...
  - Materias primas vexetais: madeira, codia, algodón, liño, esparto...
  - Materias primas minerais: arxila, area, mármore...
- Materiais elaborados: son as materias preparadas e dispoñibles para elaborar directamente calquera produto a partir delas. Obtéñense mediante a transformación fisicoquímica das materias primas. Os materiais non están dispoñibles na natureza tal e como os coñecemos, senón que antes de os usar sufriron unha transformación.
- Produtos: son os obxectos, utensilios, etc., creados polo ser humano para poder satisfacer as súas necesidades e mellorar a súa calidade de vida.

Materia prima |  | Material elaborado |  | Produto
Area + sosa | Vidro | Vaso de vidro

### Materiais naturais e artificiais

Os obxectos están fabricados por unha gran variedade de materiais que se poden clasificar segundo diferentes criterios como, por exemplo, a súa orixe, propiedades, etc. Segundo a súa orixe podemos clasificar os materiais en:

- Naturais: son os que se achan na natureza, como o algodón, a madeira, as rochas, etc.

Exemplos de materiais naturais

- Sintéticos: son os creados polo ser humano a partir dos materiais naturais, como o formigón, o vidro, o papel, os plásticos, etc.

Exemplos de materiais sintéticos

S30. Escolla un material de cada tipo estudados e cite exemplos en que se utilice como materia prima, como material elaborado e como produto.

Materia prima |
Material elaborado |
Produto |

S31. Repase os tipos de fibras téxtiles artificiais e os de plásticos, e indique as coincidencias. Examine a etiqueta dalgunhas prendas de vestir e cite os tipos de fibras naturais e artificiais de que se compoñen.

### Retroalimentación

S30.

Materia prima | madeira, arxila, calcaria, cuarzo, la de ovella, pirita (mineral de ferro), látex
Material elaborado | taboleiro aglomerado, pasta de porcelana, cemento, vidro, fío de la, bloque de ferro, caucho
Produto | moble, obxecto decorativo, formigón, lente, prenda de vestir, ferramenta, pneumático

S31.

As fibras artificiais sintéticas (poliamida, poliéster, poliuretano, etc.) obtéñense quimicamente a partir de materias primas moi variadas (carbón, alcatrán, amoníaco, petróleo, etc.) mediante un proceso chamado polimerización. Os produtos obtidos por este procedemento reciben o nome de polímeros e utilízanse, ademais de para a fabricación de tecidos, na elaboración de plásticos, produtos estruturais para resistir esforzos (parachoques de automóbiles, tubaxes...), illantes, filtros, etc.

Se observa a etiqueta dalgunhas prendas de vestir pode comprobar que a maioría delas utiliza fibras artificiais na súa composición.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »